Rotorua (sopka)

Rotorua je kaldera vulkanického pôvodu s priemerom približne 22 km, nachádzajúca sa na novozélandskom Severnom ostrove. Kaldera je z väčšej časti zaliata vodou, čím vytvára jazero rovnakého mena. Vznikla počas mohutnej erupcie pred 220 000 rokmi, ktorá vyvrhla viac ako 340 km³ ryolitových ignimbritov rozprestierajúcich sa na ploche približne 4 000 km² a známych ako Mamaku Ignimbrite. Postkalderové štádium vulkanizmu zahŕňalo rast niekoľkých vulkanických dómov, posledných pred 25 000 rokmi. Najväčší dóm vyčnieva nad hladinu jazera (Mokoia Island). V okolí kaldery sa nachádza niekoľko geotermálnych zón (Takeke, Tikitere, Rotokawa, a Rotorua-Whakarewarewa).

 Iné projekty 

 Externé odkazy 
 www.volcano.si.edu - kaldera Rotorua na Global Volcanism Program 

Kategória:Sopky Nového Zélandu
Kategória:Kaldery
Kategória:Severný ostrov (Nový Zéland)